cyanic-selkie/wikianc huggingface dataset:
ტემერინის თემი
თემის მოსახლეობა შეადგენს 28 273 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 166 ადამ./კმ². თემის ფართობი — 170 კმ².
თემის ადმინისტრაციული ცენტრი — ქალაქი ტემერინი. ტემერინის თემი შედგება 3 დასახლებული პუნქტისგან, მათი საშუალო ფართობია 56.7 კმ².
სქოლიო
კატეგორია:სერბეთის თემები
სსრ კავშირის XVII ჩემპიონატი ჭადრაკში ქალთა შორის
საბჭოთა კავშირის XVII ჩემპიონატი ჭადრაკში ქალთა შორის ჩატარდა 1957 წლის ნოემბერ-დეკემბერში იმავდროულად წარმოადგენდა მსოფლიო ჩემპიონატის ზონალურ ტურნირს. ჩემპიონატს წინ უძღოდა სამი ნახევარფინალური ტურნირი კუიბიშევში, პიარნუში და სვერდლოვსკში. თითოეული ტურნირიდან ფინალში გადიოდა 5-5 მოჭადრაკე. ფინალში პერსონალურად მოწვეული იყვნენ ლიუდმილა რუდენკო და კირა ზვორიკინა. ელისაბედ ბიკოვამ, ლარისა ვოლპერტმა და ოლღა რუბცოვამ თამაშზე უარი განაცხადეს. საკანდიდატო სიით ფინალში დაუშვეს ნ. ვოიცეკი. ჩემპიონატს თავიდანვე ლიდერობდნენ ვ. ბორისენკო და კ. ზვორიკინა. მათ ერთდ გადაკვეთეს ფინიშის ხაზი. მათთან ერთად პრეტენდენტთა ტურნირის საგზური მოიპოვა სალმე როოტარემ. პირველად ითამაშა ზონალურ ტურნირში ნონა გაფრინდაშვილმა, რომელიც მაშინ სულ 16 წლისა იყო. ჩემპიონის წოდებისათვის მატჩში კი ვ. ბორისენკომ დაამარცხა კ. ზვორიკინა.
! style="background: #ddffdd;"|ა ! s! style="background: #ddffdd;"|მოჭადრაკე ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|11 ! s! style="background: #ddffdd;"|12 ! s! style="background: #ddffdd;"|13 ! s! style="background: #ddffdd;"|14 ! s! style="background: #ddffdd;"|15 ! s! style="background: #ddffdd;"|16 ! s! style="background: #ddffdd;"|17 ! s! style="background: #ddffdd;"|18 ! s! style="background: #ddffdd;"|ქ
დამატებითი მატჩი ჩემპიონის წოდებისათვის: ვალენტინა ბორისენკო - კირა ზვორიკინა 2,5 - 0,5
კატეგორია:საბჭოთა კავშირის ჩემპიონატი ჭადრაკში
მოლოსია
მოლოსია, ოფიციალურად – მოლოსიის რესპუბლიკა (Republic of Molossia) — თვითაღიარებული სახელმწიფო-მიკროერი, რომელიც დაარსებულია ქალაქ დეიტონთან ახლოს, შტატ ნევადაში, აშშ, 1977 წელს ჯეიმზ სპილმანის (მეფე ჯეიმზ I) და კევინ ბოგის მიერ.
მოსახლეობა
ქვეყნის მოსახლეობა შეადგენს 4 კაცს: პრეზიდენტი კევინ ბოგი, მისი ცოლი და ორი შვილი. ასევე, მოლოსიის ტერიტორიაზე ცხოვრობს 3 ძაღლი, კატა და კურდღელი.
კანონები
მოლოსიის კანონები და წესები მოიცავს სამხედრო სავალდებულო სამსახურს, სიკვდილით დასჯას, სიტყვის თავისუფლებას და აკრძალვას მოწევაზე.
ქიქესია (Kickassia)
მოლოსიის კრიტიკმა გადაიღო სერიალი, სახელად Kickassia. სერიალის სიუჟეტის მიხედვით მოლოსიას იპყრობენ და არქმევენ კიკესიას.
რესურსები ინტერნეტში
კატეგორია:ვირტუალური სახელმწიფოები
პიემონტი
პიემონტი (Piemonte) — რეგიონი იტალიის ჩრდილოეთში. მისი ფართობი 25 402 კმ²-ია, მოსახლეობა კი 2010 წლის მონაცემებით დაახლოებით 4,4 მლნ ადამიანს შეადგენს. დედაქალაქია ტურინი. მთავარი ადგილობრივი ენაა პიემონტური. კუენოსა და ტურინის პროვინციებში მდებარე ოქსიტანის ხეობაში ასევე ლაპარაკობენ ოქსიტანურ ენაზე.
პიემონტს სამი მხრიდან გარს ალპები არტყავს. ესაზღვრება საფრანგეთსა და შვეიცარიას, ასევე იტალიის შემდეგ რეგიონებს: ლომბარდიას, ლიგურიას, ვალ-დ-აოსტას და ძალიან მცირე საზღვრით ემილია-რომანიას. რეგიონის ტერიტორიის 43,3% მთიანია, 30,3% გორაკ-ბორცვებს უჭირავს, 26,4% კი ვაკეებს. პიემონტი იტალიის რეგიონებს შორის სიდიდით მეორეა, სიცილიის შემდეგ.
პიემონტში მდებარეობს პოს ნაყოფიერი ხეობა, აქ განვითარებულია მანქანათმშენებლობის ინდუსტრია (ფიატი).
სახელის წარმოშობა
პიემონტის სახელი მოდის შუა საუკუნეების ლათინური სიტყვიდან Pedemontium ან Pedemontis, ანუ, ad pedem montium, რაც ნიშნავს „მთის ძირს“ (იგულისხმება ალპები); ეს სახელი დასტურდება XII საუკუნის ბოლო პერიოდის დოკუმენტებში.
სქოლიო
კატეგორია:იტალიის რეგიონები
Vollenhovia prisca
Vollenhovia prisca — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
საქართველოს ისტორიის ძირითადი ქრონოლოგიური ცხრილები
წმინდანად შერაცხილი ბაგრატიონები
საქართველოს უკანასკნელი მეფე. მოსახსენებელი დღე 20 თებერვალი(ახ. სტ.).
რესურსები ინტერნეტში
კატეგორია:საქართველოს ისტორია
კირგიზკი (დიურტიულის რაიონი)
კირგიზკი  (Ҡырғыҙ; Киргизки) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 75 ადამიანი. რაიონულ ცენტრ დიურტიულიდან დაშორებულია 29 კილომეტრით. უახლოესი რკინიგზის სადგურია უფა, რომელიც დაშორებულია 151 კმ-ით.
2002 წლის აღწერის მიხედვით მოსახლეობის უმრავლესობას რუსები (71 %) შეადგენენ.
მარამბიჯი (მრავალმნიშვნელოვანი)
ტერმინი მარამბიჯი შეიძლება აღნიშნავდეს:
ომი (ერთეული)
ომი (აღნიშვნა: ', ') — ელექტრული წინაღობის საზომი (წარმოებული) ერთეული ერთეულთა საერთაშორისო სისტემაში. სახელი ეწოდა გეორგ ომის პატივსაცემად.
განმარტება
ომი განიმარტება, როგორც გამტარის ორ წერტილს შორის წინაღობა, როდესაც მუდმივი 1 ვოლტი ძაბვის პირობებში გამტარში გადის 1 ამპერი დენი.
სქოლიო
კატეგორია:სი სისტემის წარმოებული ერთეულები კატეგორია:ელექტრონული წინაღობის საზომი ერთეულები
ცენტრალური რაიონი (ისრაელი)
ცენტრალური რაიონი (Hebrew: מחוז המרכז, Meḥoz haMerkaz) — ერთ-ერთი ისრაელის ექვსი ადმინისტრაციული რაიონიდან, მოიცავს შარონის ხეობის დიდ ნაწილს. იყოფა 4 რეგიონალურ საბჭოდ: ფეთახ-თიკვა, რამლა,რეხოვოთი, შარონი. უდიდესი ქალაქია რიშონ ლეციონი. 2017 წლი მონაცემებზე დაყრდობით მოსახლეობა 2,115,800 კაცს შეადგენს. ამ მონაცემით ყველაზე მრავალრიცხოვანი რაიონია (ებრაელი — 88%, არაბი — 8,2%, არ კლასიფიცირდება — 4% მათი უმრავლესობა ემიგრანტია ყოფილი საბჭოთა კავშირის ტერიტორიიდან ნაწილობრივი ებრაელი ან ნათესავი).
სქოლიო
კატეგორია:ისრაელის რაიონები
შავღელე
შავღელე — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, თემის ცენტრი (სოფელი შავღელე).
დემოგრაფია
2014 წლის აღწერის მონაცემებით სოფელში ცხოვრობს 581 ადამიანი.
ისტორია
დასახლება გაჩნდა მეოცე საუკუნის 80-იან წლებში, როდესაც იქ მაღალმთიანი აჭარიდან სტიქიისგან დაზარალებული 300 ოჯახი დასახლდა. თავდაპირველად დასახლება სოფელ პატარა ფოთის ადმინისტრაციულ საზღვრებში იყო მოქცეული. სოფლის სტატუსი მიენიჭა 2011 წლის 7 ივლისს საქართველოს პრეზიდენტის № 360 ბრძანების საფუძველზე.
სქოლიო
კატეგორია:ხობის მუნიციპალიტეტის სოფლები
Vollenhovia punctata
Vollenhovia punctata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ფატიმა ზაჰრა
ფატიმა (فاطمة; (დ. 605 ან 615 – გ. 633) — მუჰამედისა და ხადიდჯას ქალიშვილი, ალი იბნ აბუ ტალიბის ცოლი, ხასან იბნ ალის და ხუსეინ იბნ ალის დედა, ერთ-ერთი ახლ ალ-ბაიტის ხუთეულიდან.
ის წარმოადგენს მუსლიმთა თაყვანისცემის საგანს, რადგან ის გვერდით ედგა მამამისს და ყველა სირთულის დაძლევაში ეხმარებოდა. ასევე მისი მეუღლის და ორი შვილის ისტორიული მნიშვნელობის გამო, ასევე ის ერთადერთია მუჰამედის ოჯახიდან რომელმაც მას შთამომავლები დაუტოვა.
სქოლიო
კატეგორია:გარდაცვლილი 633 კატეგორია:ისლამი
პითონები
პითონები — გველების ქვეოჯახი მახრჩობელასებრთა ოჯახისა (ან დამოუკიდებელი ოჯახი). გავრცელებულია აღმოსავლეთ და, ნაწილობრივ, დასავლეთ (ცენტრალური ამერიკა) ნახევარსფეროებში. ამჟამად ქვეოჯახში შედის 8 გვარი, 35 სახეობით. საკუთრივ ცენტრალურ, პითონის გვარში 7 სახეობაა, გავრცელებულია აფრიკაში, სამხრეთ-აღმოსავლეთ აზიაში, მალაის არქიპელაგზე, ახალ გვინეაში და ავსტრალიაში. ზედა ტუჩზე აღენიშნებათ 2-4 ღრმული, რაც თერმორეცეპტორს წარმოადგენს. ბინადრობენ უმთავრესად ლერწმიანებში, ლელიანებში, ქვებს შორის. კარგად ცურავენ, შეუძლიათ ხეზე ასვლა. იკვებებიან ძირითადად ხერხემლიანებით, რომლებსაც სხეულის რგონებით გუდავენ. პითონები კვერცხმდებლებია. მათი დამახასიათებელი თვისებაა - ინკუბაცია. დედალი დებს 100-ზე მეტ კვერცხს (გააჩნია სახეობასა და მდედრის ზომას), რომლებსაც შემოეხვევა სხეულით 3-4 რგოლად და წარმოქმნის ცოცხალ კონუსს, რომლის შიგნით ტემპერატურა გარემოს ტემპერატურაზე 12-15°-ით მაღალია, ხოლო მამრი პითონის ტემპერატურაზე 8-7°-ით მაღალია. ამ დროის მანძილზე მდედრი იცავს კვერცხებს მტაცებლებისაგან. ინკუბაცია გრძელდება თვე, თვე ნახევარი და ამ პერიოდში მდედრი თითქმის არაფერს არ ჭამს. სხეულის ტემპერატურის მომატების მექანიზმი დაკავშირებულია კუნთების თანმიმდევრულ შეკუმშვასთან, რაც იწვევს t-ს ზრდას. ეს თვისება განსაკუთრებით გამოხატულია იეროგლიფურ, სამეფო და ბადისებრ პითონებში. პითონის სახეობათა შორის ტანად ყველაზე პატარაა სამეფო პითონი (Python regius - 1,5 მ.), ყველაზე დიდი კი ბადისებრი პითონი (Python reticulatus - 10 მ-მდე), რომელიც ფართოდაა გავრცელებული სამხრეთ-აღმოსავლეთ აზიაში და იკვებება უმთავრესად ანტილოპებით, ახალგაზრდა ირმებით და გოჭებით. ცნობილია ადამიანებზე პითონების თავდასხმის ცალკეული შემთხვევები. ამ მხრივ ყურადღებას იქცევს ბადებრივი პითონი. იგი 10 მეტრამდე იზრდება, თუმცა ძველ დოკუმენტურ მასალებში აღწერილია 15,20 და 30 მეტრის სიგრძის ეს გველი, რაც რეალობას არ უნდა შესაბამებოდეს. პითონები ტყვეობაში ცოცხლობენ 25 წლამდე (სიცოცხლის ხანგრძლივობა დამოკიდებულია ცალკეულ სახეობაზე). ზოგიერთი პითონის ხორცი იჭმევა, იყენებენ მათ ტყავსაც.
ბოლივია 1996 წლის ზაფხულის ოლიმპიურ თამაშებზე
ბოლივიამ ზაფხულის ოლიმპიურ თამაშებზე მეცხრედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1996 წლის ზაფხულის ოლიმპიურ თამაშებზე კატეგორია:ბოლივია ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
GEM Fest
GEM Fest — ელექტრონული მუსიკის ფესტივალი, რომელიც საქართველოში, ზღვისპირა კურორტ ანაკლიაში გიორგი სიგუას ინიციატივით 2015 წლიდან ტარდება. მისი სახელწოდების აბრევიატურა იშიფრება, როგორც „საქართველოს ელექტრონული მუსიკის ფესტივალი”. ფესტივალი მიზნად ისახავს, თავი მოუყაროს სხვადასხვა კულტურის წარმომადგენლებს, თანამედროვე ელექტრონული მუსიკის შემსრულებლებს.
დაარსების ისტორია
2014 წელს პოპულარული უკრაინული ფესტივალი კაზანტიპი დროებით გადმოვიდა საქართველოში, კერძოდ ანაკლიის ტერიტორიაზე. რადგან კაზანტიპმა არ გაამართლა ორგანიზატორების ქართველმა ნაწილმა, რომელსაც ხელმძღვანელობდა საქართველოს ტურიზმის ეროვნული ადმინისტრაციის ყოფილი უფროსი გიორგი სიგუა, გადაწყვიტა გაეგრძელებინა ანაკლიის ტერიტორიაზე ელექტრონული მუსიკის ფესტივალის ჩატარება. 2015 წელს გიორგი სიუგამ განაცხადა, რომ ანაკლიაში ჩატარდებოდა ფესტივალი, სადაც მსოფლიო დონის შემსრულებლები დაუკრავდნენ.
პირველი ჯემ ფესტივალი ჩატარადა 2015 წელს, რომელიც გაგრძელდა 30 ივლისიდან 7 აგვისტომდე (9 დღე და 9 ღამე). ფესტივალზე დაუკრა 125-მა შემსრულებელმა; მათ შორის იყვნენ საერთაშორისო დონის არტისტები და ქართველი შემსრულებლებიც. ფესტივალს ესწრებოდა 10,000-მდე მსმენელი. ლაინაფი შეიცავდა David August, Ellen Allien, Luciano, M.A.N.D.Y., Booka Shade, Who Made Who, Dubfire, Armin van Buuren, Tale Of Us.
მეორე ჯემ ფესტი ჩატარდა 2016 წელს 10-დან 14 აგვისტომდე ანაკლიაში. წინა წელთან შედარებით, ფესიტვალს დიდი ზრდა ჰქონდა. სცენების რაოდენობა ხუთამდე, ხოლო მსმენელთა რაოდენობა 10,000-დან 30,000-მდე გაიზარდა. ლაინაფის ჰედლაინერებს წარმოადგენდა Paul Van Dyk, Petre Inspirescu, Mano Le Tough, Fedde Le Grand, Paul Kalkbrenner, dOP, Dub FX, GusGus.
2017 წელს Gem ფესტივალი კიდევ უფრო მასშტაბური გახდა. მისი ხანგრძლივობა შეადგენს ერთ თვეს (14 ივლისიდან 14 აგვისტომდე). დაუკრავს 500 + არტისტი და სცენების რაოდენობა გაიზარდა 10-მდე. გიორგი სიგუას განცხადებით „ფესტივალი ხანგრძლივობა მის ხარისხზე არ აისახება და ეს მისი განვითარების შემდეგი ეტაპია“. აგრეთვე Gem ფესტივალის ოფიციალური პარტნიორი გახდა BBC. „მემორანდუმის მიხედვით, BBC იღებს ვალდებულებას, რომ სრულიად უსასყიდლოდ, ფესტივალის განმავლობაში, გააკეთოს პირდაპირი ჩართვები ანაკლია-განმუხურიდან“.
ადგილმდებარეობა
ფესტივალი ტარდება ანაკლიაში, კერძოდ განმუხურში, რომელიც დაკავშირებულია 552-მეტრიანი საფეხმავლო ხიდით ანაკლიასთან. კურორტი მდებარეობს ენგურის შესართავთან, აფხაზეთის ავტონომიური რესპუბლიკის საზღვართან, ზღვის დონიდან 30 მ-ზე. 27 კილომეტრი ზუგდიდიან, 95 კილომეტრი ქუთაისის აეროპრტიდან, 140 კილომეტრი ბათუმიდან და 350 კილომეტრი თბილისიდან. ფესტივლის დროს, ძირითადი სამი ქალაქი (თბილისი, ბათუმი და ქუთაისი) უკავშირდება ფესტივალს სპეციალური GEM ავტობუსებითა და მინი-ავტობუსებით.
დასახლება
ფესტივალის ტერიტორიაზე არის კარვების ქალაქი, სადაც დამსვენებლებს შეუძლიათ იქირაონ ან დასახლდნენ საკუთარი კარვით. ასევე არის ალტერნატივა B&B ტიპის საცხოვრებლებში ან ანაკლიის საოჯახო სასტუმროებში, რომლებიც ფეხით სავალ დისტანციაზეა ფესტივლის ადგილიდან, ან აირჩიონ დასაბინავებლად ზუგდიდი, რომელიც 25 წუთის სავალ გზაზეა ანაკლიიდან (36 კმ).
2015
არმინ ვან ბიურენი, Booka Shade, დევიდ ოგასტი, Dubfire, ელენ ელიენი, ლუჩანო, M.A.N.D.Y., Petre Inspirescu, Rhadoo, Sunnery James & Ryan Marciano, Tale of Us, Tiefschwarz, WhoMadeWho, W&W.
შემსრულებლები (ანბანის მიხედვით):
2016
წამყვანი შემსრულებლები (ანბანის მიხედვით):
Agoria, Anja Schneider, Boris Brejcha, Fedde Le Grand, GusGus, Paul Kalkbrenner, Paul Van Dyk, Stephan Bodzin.
შემსრულებლები (ანბანის მიხედვით):
Abelle, Adelina, Alex Klim & Falkon, Bacho, Baikal, Barac, BEKA, Binh, Boyd Schidt, Breathdub, Casual Affair, Cestlek, Cobert, Cosmic Gate, CSGRV, Dali, Dasha Redkina, dOP, Dub FX, Efim Kerbut, Endorphins, Ericsson, Evol Waves, Fernando Costantini, Flaminia, Fumiya Tanaka, Gabbi Lopez, Gabunia, Gacha Bakradze, George effe, Goga G, Giraffage, Gramophonedzie, Himan, Jorjick, Julia Govor, K.atou, Korean, Lasha Chapel, Lasha Craft, Lasha Guruli, Lilith., Lupus, Mano Le Tough, DJ Mavix, Mia Lucci, Mike Steva, Mind Static, M0narch, Narek Simonian, Nika J, DJ Nikifor, Noxiron & F Noise, Nuera, Nuno Dos Santos, Olga Korol, Øliver, Onur Özer, Ossa di Mare, Pasha, Peer Kusiv, Petre Inspirescu, Pleiades, Rati, Richard Jay, RotKraft, Rybakit, Sander Zhukov, Se Is, Serjo, Sikha, Slow Magic, Smailov, Sofia Rodina, Stab9, Stimmhalt, Super Flu, Swanky Tunes, Tapefeed, Tade, TeTe Noise, The Forest, The Drifter, DJ Tennis, Timur Basha, tINI, Tomma, Trotsky, Vako K, Vako T.
ახალბედა შემსრულებლები (ანბანის მიხედვით):
Acke, Germain, Johny Welder, Offbeat/nite, Machaidze, Niko, Rathie, Salome, Salom3, Shargiyya, Tabu, Tetechi, Toka.
2017
ფესტივალი 2017 წელს გრძელდება 1 თვე 14 ივლისიდან 14 აგვისტოს ჩათვლით.
შემსრულებლები (ანბანის მიხედვით):
Adelina, Aera, Alek Soltirov, Alexander Popov, Alexkid, Aly & Fila, Andrea Ferlin, Andrey Pushkarev, Angel Anx, Anrilov, Anushka, Audiofly, Avdeeva, Axwell Λ Ingrosso, Bacho, Baggi, Baikal, Barac, Bella Sarris, Bill Patrick, Boris Brejcha, Carlo Lio, Cassegrain & Tin Man, Cestlek, CEZAR, Cobert, Daria Zet, Dasha Redkina, DaSSana, David Gravell, De Wachtkamer, Denis Korablev, Dennis Ferrer, Deutsche Madchen, DJ Nikifor, dOP, DoubtingThomas, Dubfire, Dubvision, Efim Kerbut, Evol Waves, Fernando Costantini, Ferry Corsten, Fractoon, Francesca Lombardo, George Adi, Gescu, Gio Shengelia, Going Deeper, Gramophonedzie, GusGus, Herodot, Honey Dijon, Hubble, Hunter/Game, Inland, Ion Ludwig, ISAbella, James Zabiela, Joachim aka Curtis Jacobs, Joachim Pastor, Jochen Miller, Julia Govor, Justin Mylo, Kate Zubok, Kollektiv Turmstrasse, Lamache, Lion Bakman, Locked Groove, Mano Le Tough, Marc Romboy, Martin Buttrich, Martin Garrix, Mattheis, Matthias Tanzmann, Maxi Storrs, Mia Lucci, Mike Steva, Molly, N'TO, Nuera, Nuno dos Santos, O.BEE, ODY arts, Oliver Deutschmann, Paul Kalkbrenner, Peter Schumann, Petre Inspirescu, Peznt, Pierre, Ponura, Praslea, Priku, Ralvero, Raresh, Raz Ohara, Redondo, Rhadoo, Robag Wruhme, Roger Sanchez, Roustam, Sancho, Sander van Doorn, Seb Zito, Se Is, Sham, Sofia Rodina, Solomun, Stab9, Stereoclip, Steve Aoki, Sunnery James & Ryan Marciano, Super Flu, Swanky Tunes, The Drifter, Thomas Melchior, Timur Basha, tINI, Tolga Top, Tomma, Topper, Valentino Kanzyani, Vera, Vlada, Voigtmann, Vova Klk, Wolf + Lamb, Worakls, Yate.
სქოლიო
კატეგორია:ქართული მუსიკალური ფესტივალები კატეგორია:ელექტრონული მუსიკის ფესტივალები
233
თარიღი უცნობია
*
ქვაბლიანი (მდინარე)
ქვაბლიანი — მდინარე საქართველოში, მესხეთის ქედის სამხრეთ კალთაზე, ხულოსა და ადიგენის მუნიციპალიტეტებში. სათავე აქვს ზღვის დონიდან 2355 მ-ზე. ერთვის მდინარე ფოცხოვისწყალს მარცხნიდან. სიგრძე 41 კმ, მდინარის აუზის ფართობი 900 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა-ზაფხულსა და ზამთარში, წყალმოვარდნები-შემოდგომაზე. გაზაფხულზე ჩამოედინება წლიური ჩამონადენის 52 %, ზაფხულში 16 %, შემოდგომაზე 20 %, ზამთარში 12 %. ყინულნაპირისი, თოში, ძგიფი, ყინულსაფარი იცის ნოემბრიდან მარტამდე. საშუალო წლიური ხარჯი შესართავთან 16,2 მ³/წმ. იყენებენ სარწყავად.
სქოლიო
კატეგორია:სამცხე-ჯავახეთის მხარის მდინარეები კატეგორია:აჭარის ავტონომიური რესპუბლიკის მდინარეები კატეგორია:ქვაბლიანი
მუსიკალური ალბომი
ალბომი ან მუსიკალური ალბომი — მუსიკალური ჩანაწერების კრებული, რომელიც ატარებს კომპაქტ-დისკის, გრამრფირფიტის, აუდიო კასეტის ან სხვა ხმოვანი მატარებლის სახეს. მუსიკალური ალბომები კომერციულად ან უფასოდ ვრცელდება მუსიკოსების მიერ, მაღაზიების, კონცერტების ან ვებ-გვერდების მეშვეობით.
ხშირად სიმღერები ან ინსტრუმენტული კომპოზიციები მუსიკალურ ალბომზე ერთმანეთს უკავშირდება ტექსტების თემებით, განწყობით ან ჟღერადობით. კონცეპტუალური ალბომები, მაგალითად, იცავენ სიუჟეტურ ხაზს ან ერთ საკითხთან დაკავშირებულ სიმღერებს შეიცავენ. სიმღერების მთელი რიგი ითვლება ალბომად იმ შემთხვევაში, თუ ეს დისკი სიმღერების ვრცელ სიას მოიცავს. სხვა შემთხვევაში ეს შეიძლება იყოს სიმღერების მცირე რაოდენობა, ხოლმე - ორი სიმღერაც. ამ შემთხვევაში, შესაძლებელია თითო სიმღერის ხანგრძლივობა შეადგენდეს 20-30 წუთს (მაგალითია მაიკ ოლდფილდის ალბომი Tubular Bells).
ალბომს, როგორც წესი, ახლავს ბუკლეტი სიმღერების ტექსტებით, ანოტაციებით, ისტორიებით, ფოტოსურათებით და სხვა ინფორმაციით.
ხშირად ალბომი მეორედ გამოიცემა, გარკვეული პერიოდის შემდეგ. მაგალითად, ეს შეიძლება იყოს 1960-იან წლებში გამოსული მუსიკალური ალბომი, რომელზეც ათწლეულების შემდეგ კვლავ იმუშავეს ხმის ინჟინრებმა, გააუმჯობესეს მისი ჟღერადობა და გამოსცეს ასეთი სახით. ხშირად ახალ გამოცემებს ემატება დამატებითი კომპოზიციები, რომლებიც ჩაიწერა იმავე პერიოდში, რაც კონკრეტული ალბომი, მაგრამ არ იქნა შეტანილი ორიგინალურ გამოცემაში.
დღესდღეობით, კომპაქტ დისკებისა და ციფრული მუსიკის პოპულარობის გამო, აუდიო კასეტების პოპულარობამ საგრძნობლად იკლო, მაგრამ ბევრი მუსიკოსი კვლავ უშვებს საკუთარ ალბომებს გრამფირფიტის ფორმატში. ხშირად ეს აიხსნება ასეთი ჩანაწერის უბადლო ჟღერადობით, რასაც მუსიკის ბევრი მოყვარული ადასტურებს. ამასთან, ციფრული მუსიკის გაბატონების ეპოქაში მუსიკის მოყვარულებს ახალი გატაცება გაუჩნდა - გრამფირფიტებიდან მაქსიმალურად მაღალი ხარისხით ამა თუ იმ მუსიკალური მასალის ციფრულ ფორმატში გადაყვანა.
სტუდიური ალბომი
სტუდიური ალბომი არის მუსიკალური ალბომი, რომელიც შედგება ხმისჩამწერ სტუდიაში ჩაწერილი კომპოზიციებისგან. როგორც წესი, სტუდიური ალბომის შექმნა იგეგმება წინასწარ. ჩაწერა ხოლმე გრძელდება რამდენიმე დღიდან - ერთ წლამდე, თუმცა არსებობს გამონაკლისები, როგორიც არის Guns N' Roses-ის ალბომი Chinese Democracy, რომელიც იწერებოდა 10 წლის განმავლობაში.
თანამედროვე ხმისჩამწერი ტექნოლოგიებით მუსიკოსებს შეუძლიათ მუშაობა სტუდიის სხვადასხვა ოთახებში და საკუთარი პარტიების ცალკე ჩაწერა.
სქოლიო
კატეგორია:მუსიკა
სემილეტკა (ბაშკირეთი)
სემილეტკა (Семилетка; Семилетка) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 3977 ადამიანი. რაიონულ ცენტრ დიურტიულიდან დაშორებულია 27 კილომეტრით.
სქოლიო
კატეგორია:დიურტიულის რაიონის სოფლები
ტიტელის თემი
ტიტელის თემი (Тител) — თემი სერბეთში, შედის სამხრეთ-ბაჩის ოლქში.
თემის მოსახლეობა შეადგენს 16 441 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 63 ადამ./კმ². თემის ფართობი — 262 კმ².
თემის ადმინისტრაციული ცენტრი — ქალაქი ტიტელი. ტიტელის თემი შედგება 6 დასახლებული პუნქტისგან, მათი საშუალო ფართობია 43.7 კმ².
სქოლიო
კატეგორია:სერბეთის თემები
კეპლერის კოსმოსური ტელესკოპი
კეპლერის კოსმოსური ტელესკოპი არის ამერიკული კოსმოსური ობსერვატორია, რომელიც წარმოადგენს ნასას კეპლერის მისიის ნაწილს და იკვლევს დედამიწის მსგავსი პლანეტების შედგენილობას. კოსმოსური ტელესკოპი, რომელსაც მეჩვიდმეტე საუკუნის გერმანელის ასტრონომის იოჰანეს კეპლერის პატივსაცემად ეწოდა ეს სახელი, გაუშვეს 2009 წლის მარტში, დაგეგმილი სასიცოცხლო მისიით, სულ ცოტა 3.5 წლით. კეპლერის მისია სპეციალურად შეიქმნა იმისთვის, რომ შეისწავლონ ირმის ნახტომის გალაქტიკის რეგიონი და აღმოაჩინონ დედამიწის ზომის 12 პლანეტა კოსმოსში ან საცხოვრებლად ვარგისი ზონის ახლოს და განსაძღვრონ რამდენ მილიარდ ვარსკვლავს აქვს პლანეტა. კეპლერის ერთადერთი ხელსაწყო არის ფოტომეტრი, რომელიც თვალთეხედვის არეში მუდმივად აფიქსირებს 145.000 მთავარი ვარსკვლავის სიკაშკაშეს. ეს მონაცემები გადაიცემა დედამიწაზე, რომელსაც განიხილავენ თუ როგორ ბუნდოვანდება ზედმეტი სოლარული პლანეტების მიერ, რომლებიც კვე/ტენ მთავარ ვარსკვლავებს. კეპლერი არის ნასას აღმოჩენის პროგრამის პროექტი, რომელშიც აისახება მეცნიერების მისია. კონსტრუქციასა და საწყის ოპერაციას კარგად გაართვა თავის ნასას რეაქტიული მამოძრავებელი ძალის ლაბორატორიამ. კოსმოსური ბურთის პასუხისმგებლობით განვითარდა კეპლერის საფრენი სისტემა. ემესის კვლევის ცენტრი კი პასუხისმგებელის მიწის სისტემი განვითარებაზე, მისიის ოპერაციებზე და მეცნიერების მონაცემების ანალიზზე. კეპლერის ობსერვატორია აქტიურად აგრძელებს მოქმედებას. პირველი შედეგები 2010 წლის 4 იანვარს გამოცხადდა. როგორ მოელოდნენ საწყისი აღმოჩენები იყო პატარა პლანეტები, მისის გრძელდებოდა და შესაბამისად აღმოაჩინეს უფრო დიდი პლანეტები. 2011 წლის დეკემბრისთვის უკვე იყო 2326 კანდიდატი ამათგან 207 იყო დედამიწის მსგავსი, 680 პლანეტა სუპერ ზომის და 55 უფრო დიდი ვიდრე იუპიტერი, უფრო მეტიც 48 პლანეტა იქნა აღმოჩენილი და შესწავლილი ვარსკვლავების ზონებში. კეპლერის ჯგუფმა მიიჩნია, რომ 5.4 % იყო დედამიწის ზომის პლანეტა. 17 %-ს კი იყო მრავალფეროვანი პლანეტა. 2011 წლის დეკემბერში ორი, დედამიწის ზომის კანდიდატი: კეპლერ 20ე და კ20ფ დადასტურდა, როგორც პლანეტები, რომლებიც იყვნენ მზის მსგავსი ვარსკვლავები.
ზომები
კოსმოსური ტელესკოპი, იწონის 1039 კილოგრამს და ღჭურვილის 1.4 მეტრის პირველადი სარკით. ეს იყო ყველაზე დიდი სარკე რაც კი ყოფილა დედამიწის ორბიტის გარეთ. როცა დედამიწიდან გაშვებული ტელესკოპი გადაკვეთს ვარსკვლავის ცენტრს გამოსცემს სინათლეს (84ppm), რომელიც 13 საათს გრძელდება.
ტელესკოპის ისტორია
2006 წლის იანვარში კეპლერის ტელესკოპის პროექტი 8 თვით გადადეს, ნასას ბიუჯეტისა და კონსოლიდაციის გამოს. 2006 წლის მარტშიც ასევე ფინანსური პრობლემები შეიქმნა. იმ დროისთვის შეცვალეს მაღალი მიღების ანტენა Gimballed დიზაინიდან ერთ ჩარჩოზე მიმაგრებულ დიზაინად, რათა შეემცირებინათ ღირებულება და სირთულეები. კეპლერის დამკვირვებელი გაუშვეს 2009 წლის 7 მარტს 03:49:57-ზე, დელტა II-ით კეიპ-კანავერალის კოსმოდრომიდან. გაშვება სრული წარმატებით განხორციელდა და ყველაფერი 04:55-ზე დასრულდა. 2009 წლის აპრილს გამოცხადდა, რომ კეპლერის სამეცნიერო გუნდმა დაასკვნა, რომ ფოკუსს დაწმენდვა სჭირდებოდა. 2009 წლის 23 აპრილს გამოცხადდა, რომ ფოკუსის წარმატებულმა გადაადგილებამ მოახდინა პირველი სარკის გადახრა ცენტრალური სარკისაკენ. 2009 წლის 19 ივნისს კოსმოსურმა ხომალდმა წარმატებით გაგზავნა პირველი სამეცნიერო მონაცემები დედამიწაზე. აღმოაჩინეს, რომ კეპლერი უსაფრთხოდ შევიდა დანიშნულების ადგილზე 15 ივნისს. მეორე ჩვენება დაფიქსირდა 2 ივლისს. ორივე შემთხვევაში მოვლენა მოქმედებაში პროცესის გადაადგილების წყალობით იყო. კოსმოსურმა ხომალდმა ნორმალური მოძრაობა 3 ივლისს შეასრულა და მეცნიერული მონაცემები რომელიც შეგროვდა 19 ივნისის შემდეგ გადმოიცა იმავე დღეს. კეპლერი იწერს სამეცნიერო მონაცემებს 99-100 გიგაბაიტს, ასეთი მონაცემები გადმოწერილ იქნა 22-23 ნოემბერს 2010 წელს. მიუცედავად იმისა, რომ კეპლერი ფოტომეტრის გამოყენებით მოქმედებდა, ის კარგად მუშაობდა, უფრო კარგად ვიდრე ნებისმიერი დედამიწის დამკვირვებელი ტელესკოპი. ობიექტი კომბინირებული იყო განსხვავებული ფოტომეტრის სიზუსტით. მოპოვებულ სიზუსტეს გააჩნია ფართო დაკვირვების არჩევანი, რომელიც დამოკიდებულია ვარსკვლავზე და მთავარი ტელესკოპის პოზიციაზე. დამატებითი ხმაური უფრო დიდი მოდის ვიდრე მოსალოდნელია, ვარკვლავის მერყეობის გამო, რასაც ინსტრუმენტთა ხმაც ემატება. უკეთ რომ იმუშაო უნდა გაიგო ეს ხმაური და შესაძლოა დააკალიბრო კიდეც. მას შემდეგ რაც დედამიწის ზომის პლანეტას სიგნალი მიუახლოვდება, იწყება სიგნალის ზრდა აც იმას ნიშნავს, რომ ინდივიდუალური მოძრაობა არის 2.7 ნაცვლად 4-ისა. ბოლო შეფასება გვაჩვენებს 7-8 მისიას. კოსმოსურ ტელესკოპს საკმარისი საწვავი აქვს ასეთი მისიისთვის, მაგრამ არ გააჩნია მომარაგების სისტემა.
ორბიტა და ორიენტაცია
კეპლერის კოსმოსური დაკვირვება არის ჰელიოცენტრული ორბიტა ისე, რომ დედამიწა არ ფარავს ვარსკვლავებს, რომლებსაც გამუდმებით აკვირდებიან და ასე, რომ ფოტომეტრზე გავლენა არ ხდება დედამიწიდან მომდინარე შემთხვევითი სინათლის მიერ. ეს ორბიტა თავიდან აცილებს გრავიტაციულ არეულობას და დამახასიათებელი დედამიწის ორბიტალში, რაც უშვებს უფრო სტაბილურ პლატფორმის ხედებს. ფოტომეტრი მიუთითებს კიგნუსის, ლირა და დრაკოს ჩრდილოეთის თანავარსკვლავედთა პლეადაზე, რომელიც ჩრდილავს ტელესკობს ისე, რომ მზის სინათლე ვერასდროს აღწევს ფოტომეტრში, რადგან ხომალდი გადის მზის ორბიტაზე. დამატებითი სარგებელი ამ არჩევანის არის ის, რომ კეპლერი მიუთითებს მზის სისტემის მოძრაობის მიმართულებას გალაქტიკის ცენტრის გარშემო. ამგვარად, ვარსკვლავები რომლებსაც კეპლერის ტელესკოპი აკვირდება, იგივე მანძილიათ არიან დაშორებული გალაქტიკის ცენტრიდან რაც მზის სისტემიდან. ეს ფაქტი მნიშვნელოვანია თუ გალაქტიკაში პოზიციას არის დაკავშირებული დასახლებულს პუნქტებთან, რაც შემოგვთავაზა დედამიწის იშვიათმა ჰიპოთეზამ. ნასამ აღწერა კეპლერის ორბიტა, როგორც დედამიწის კვალის მიგნება. ნელ-ნელა 372.5 დღეში კეპლერმა გაიარა დედამიწის უკან.
კომუნიკაცია
ნასა ხომალდს უკავშირდება კვირაში ორჯერ ბრძანების გაცემისა და განხორციელებისათვის. სამეცნიერო მონაცემები იტვირთება თვეში ერთხელ. მონაცემები წარმოადგენ მაქსიმუმ 4.33 მეგაბაიტს. კეპლერის კონტაქტებს ნაწილობრივი ანალიზი უკეთდება ხომალდზე და გადადის სამეცნიერო მონაცემებში.
მონაცემთა მართვა
სამისიო ოპერაციის შედეგად, მოპოვებული სამეცნიერო მონაცემები გაგზავნეს კეპლერის მონაცემთა ცენტრში, რომელიც მდებარეობს ჯონს ჰოპკინზის უნივერსიტეტში ბალტიმორში, მერილენში. ნასას კვლევის ცენტრი განავითარებს
და მართავს ხელსაწყოებს, რაც ხელს უწყობს სამეცნიერო მონაცემთა გამოყენებაში. ამის თანახმად სამეცნიერო ოფისი ავითარებს ხაზების მონაცემთა პროცესიას რაც დაფუძნებულია სამეცნიერო ალგორითმების განვითარებაზე. ალგორითმის ანალიზის მიღეწევა იმაზეა დამოკიდებული რომ გამოსცეს სინათლე, რომელიც მოიცავს თითოეულ ვარსკვლავს. პლანეტების შერჩევა და მონაცემთა ლეგალიზება, რამდენიმე მონაცემის პროდუქტის შეფასება თანამიმდევრულობისთვის არის მთავარი პოზიტიური შეფასება. SOC-ი აგრეთვე აფასებს ფოტომეტრულ წარმოდგენას მიმდინარე ფაზისზე და ამარაგებს მეტრულ შესრულებას მისიის მენეჯმენტის ოფისზე. საბოლოოდ SOC-ი განავითარებს და ინარჩუნებს პროექტის სამეცნიერო მონაცემთა ფაზისის კატალოგებისა და დამუშავებული მონაცემების ჩათვლით. SOC-ი საბოლოოდ აბრუნებს დაყალიბებულ მონაცემთა პროდუქტებსა და სამეცნიერო შედეგებს გრძელვადიან აქტივებში, რათა ასტრონომებმა შეძლონ მათი ნახვა.
ობიექტივები და მეთოდები
კეპლერის სამეცნიერო მიზანი არის, აღმოაჩინოს სტრუქტურა და მრავალფეროვნება. ეს კოსმოსური ტელესკოპი აკვირდება ვარსკვლავთა ნიმუშებს იმისთვის, რომ მიაღწიოს რამდენიმე მიზანის გასაღებს. ესენია: მეტწილი მზის პლანეტები თავდაპირველად შემჩნეულნი იყვნენ სხვა პროექტების მიერ, გიგანტური პლანეტები, როგორიცაა იუპიტერი. კეპლერი შეიქმნა პლანეტების მოსაძიებლად 30-დან 600-ჯერ უფრო ნაკლები ან მეტი ზომის. მაგალითად იუპიტერი 318-ჯერ მასიურ ვიდრე დედამიწა.
გამოყენებული მეთოდი, გადატანის მეთოდი, მოიცავს პლანეტების დაკვირვებას რომლებიც გადადგილდებიან ვარსკვლავების წინ, რაც იწვევს სინათლის შემცირებას. სინათლის შემცირება შეიძლება გამოიყენონ პლანეტების დიამეტრის დასადგენად და გადატანას შორის ინტერვალი შეიძლება გამოიყენონ პლანეტის ორბიტალური პერიოდის დასკვნის გამოსატანად, საიდანაც დგინდება მისი ორბიტალური ღერძისა და ტწმპერატურის გამოანგარიშება. დედამიწის მსგავსი პლანეტის 1 აუ (AU (Astronomical Unit-ასტრონომიული ერთეული)) გადაადგილება SOL-ის მსგავსი ვარსკვლავების გადაადგილება შესაძლოა არის 0.465 %. ასეთი პლანეტები შეიძლება იყოს დედამიწის ფორმის და ზომის. ამასთანავე იმის გამო, რომ პლანეტებს აქვთ მიდრეკილება გავიდნენ ორბიტაზე, არის დიდი ალბათობა იმისა, რომ იქნენ შემჩნეულნი თითოეული ვარსკვლავის გარშემო საკმაოდ მაღლა. მაგალითად: კეპლერის მსგავსმა მისიამ დაადგინა რომ დედამიწა მოძრაობს მზის გარშემო და არის 12 % იმის შანსი, რომ ის შეიძლება ხედავდეს ვენერას მოძრაობას. კეპლერს სულ ცოტა სამი მოძრაობა უნდა დაენხა და დაედასტურებინა, რომ ვარსკვლავების დაბინდვა გამოწვეული ლანეტების მოძრაობის გამო, მეცნიერები პირველ გადმოცემულ შედეგებს ელოდნენ, ელოდნენ იმას, რომ იუპიტერის მსგავს პლანეტებს აღმოაჩენდნენ ორბიტაზე. პირველი ინფორმაცია ამ ოპერაციის დაწყებიდან რამდენიმე თვეში მიიღეს. უფრო პატარა პლანეტების მზიდან მოშორებით აღმოაჩინეს სამი წლის შემდეგ. მონაცემები შეგროვდა კეპლერის ტელესკოპის მიერ და დაიწყეს სხვადასხვა ტიპის ვარსკვლავების შესწავლა, განსაკუთრებით იმ ვარსკვლავების რომლებიც ცვენებდნენ მზის მსგავსი ვარსკვლავების რხევას (ვიბრაციას).
მისიის შედეგები
ნასამ ჩაატარა პრესიისთვის კონფერენცია სადაც განიხილეს ადრეული სამეცნიერო შედეგები.
ბაკურ კვეზერელი
ბაკურ კვეზერელი (დ. 5 იანვარი, 1981, თბილისი, საქართველო) — ქართველი სახელმწიფო და პოლიტიკური მოღვაწე, საქართველოს სოფლის მეურნეობის მინისტრი 2008–2011 წლებში.
სქოლიო
კატეგორია:საქართველოს სოფლის მეურნეობის მინისტრები კატეგორია:დაბადებული 5 იანვარი კატეგორია:დაბადებული 1981 ბაკურ
კეპლერის კოსმოსური ტელესკოპი
2009
2009 წლის 6 აგვისტოს კეპლერის მისიასთან დაკავშირებით ამ პრესკონფერენციაზე გამოვლინდა, რომ კეპლერის ტელესკოპმა დაადასტურა წინათ ცნობილი ეგზოპლანეტის HAT-TP-76-ის არსებობა და ფუნქციონირება. პლანეტების აღმოჩენა დამოკიდებულია პატარა სინათლის ცვლილებებზე, ვარსკვლავები რომლებიც განსხვავდება თავისი სინათლით არ არიან გამოსადეგები კვლევისთვის. პირველი თვეების მონაცემებიდან კეპლერის მეცნიერებმა შეამჩნიეს დაახლოებით 7.500 ასეთი ვარსკვლავი. პირველი 6 კვირის
2010
2010 წლის 15 ივნისს კეპლერის მისიამ გამოავლინა მონაცემები 400-დან 156000-მდე პლანეტარულ ვარსკვლავებზე. 706 ამ მონაცემებიდან იყო ეგზოპლანეტარული კანდიდატები, ზომებით ისეთივე პატარა როგორიც დედამიწაა და ცოტათი დიდი უიპიტერზე. 2011 წლის თებერვლისთვის, 706-იდან იყო მოცემული 5 კანდიდატი, გამოკვლეული იყო 400 სამიზნე. კეპლერის შედეგები მოიცავდა ასევე პატარა პლანეტებსაც, რომლებიც გახდა საკამათო თემა, ისინი შედარებით იშვიათები იყვნენ. კეპლერის მონაცემების მიხედვით შეფასდა, რომ 100 მილიონი საცხოვრებლად ვარგისი პლანეტა ჩვენს გალაქტიკაშია. თუმცა მედია გადმოგვცემს, რომ TED-ის საუბრებმა გამოიწვია გაუგებრობა, გარდა ამისა ამ არეულობის წყალობით დაამტკიცეს, რომ კეპლერმა აღმოაჩინა დედამიწის მსგავსი პლანეტები. 2010 წელს კეპლერის გუნდმა გაზეთში გამოაქვეყნა მონაცემები 312 ზედმეტი მზის პლანეტათა შესახებ, რაც 306 ცალკეული ვარსკვლავიდან მოდიოდა. კანდიდატებიდან მხოლოდ 33.5 დღის მონაცემები იყო ხელმისაწვდომი. ნასამ აგრეთვე გამოაქვეყნა შემდგომი დაკვირვებები, რაც 2011 წლის თებერვალში გასაჯაროვდა.
2011
2011 წლის 2 თებერვალს, კეპლერის გუნდმა გამოაცხადა მონაცემთა შედეგების ანალიზი, რომელიც ჩატარებული იყო 2009 წლის 2 მაისიდან 16 სექტემბრამდე. მათ აღმოაჩინეს 1235 პლანეტარული კანდიდატები სადაც 997 იყო მასპინძელი ვარსკვლავები. დამოუკიდებელმა ანალიზმა აჩვენა, რომ სულ ცოტა 90% იყო ნამდვილი პლანეტა და არა ცრუ. 68 პლანეტა იყო დაახლოებით დედამიწის ზომის, 288 სუპერ დედამიწის ზომის, 662 ნეპტუნის ზომის, 165 სუპერ იუპიტერის ზომის და 19 იუპიტერზე 2-ჯერ უფრო დიდი ზომის. 54 პლანეტა იყო საცხოვრებლად ვარგის ზონაში, პლანეტები ზომაში დედამიწაზე 5-ჯერ უფრო პატარები არიან. 2011 წლის 5 დეკემბერს კეპლერის გუნდმა გამოაცხადა, რომ აღმოაჩინეს 2326 პლანეტარული კანდიდატები რომელთაგან 207 არის დედამიწის ზომის, 680 არის სუპერ დედამიწის ზომის, 1181 ნეპტუნის ზომის, ხოლო 203 იუპიტერის ზომის და 55 არის უფრო დიდი ვიდრე იუპიტერი. 2011 წლის მონაცემებთან შედარებით დედამიწის ზომის პლანეტებისა და სუპერ დედამიწის ზომის პლანეტები რიცხვი გაიზარდა 200 %-ით, უფრო მეტიც, 48 პლანეტის კანდიდატები აღმოაჩინეს საცხოვრებლად ვარგის ზონებში, შესწავლილ ვარსკვლავებს შორის. ყველა ახალი პლანეტის კანდიდატებიდან 68 იყო დედამიწის ზომის ან უფრო პატარა, ან საერთოდ უფრო პატარა ვიდრე წინათ აღმოჩენილი ეგზოპლანეტები. კეპლერის აღმოჩენებზ დაყრდნობით ასტრონომმა სეზ შოსტაკმა შეაფასა 2011 წელი დედამიწის სინათლის წლების სახელით, მან თქვა, რომ სულ ცოტა 30000 საცხოვრებლად ვარგისი პლანეტა არსებობს. ასევე სულ ცოტა 50 მილიარდი პლანეტა არის ირმის ნახტომის გალაქტიკაში, საიდანაც სულ ცოტა 500 მილიონი არის საცხოვრებლად ვარგის ზონაში. 2011 წლის მარტში კი ასტრონომებმა ნასას ლაბორატორიიდან გადმოსცეს, რომ მოელიან დაახლოებით 1.4-დან 2.7 %-მდე მზის მსგავსი ვარსკვლავების აღმოჩენას. ეს იმას ნიშნავდა, რომ 2 მილიარდი ასეთი =, დედამიწის ანალოდი პლანეტა არსებობს.
2012
2012 წლის იანვარში სტრონომთა საერთაშორისო გუნმა გადმოგვცა, რომ თითოეული ვარსკვლავი ირმის ნახტომის გალაქტიკაში შეიძლება იყოს საშუალოდ 1.6. ასევე გვთავაზობენ, რომ 160 მილიარდი ვარსკვლავური პლანეტა შეიძლება არსებობდეს ჩვენს გალაქტიკაში.
მოქალაქეთა მონაწილეობა
2010 წლის დეკემბრის შემდეგ კეპლერის მონაცემთა მისია გამოიყენეს "Zooniverse project planethuneters-თვის", რომელიც ნებას რთავს მოხალისეებს, რომ ეძიონ მოვლენები სინათლეში, რაც მოიცავს პლანეტათა გაიგივებას, რომლებიც შეიძლება გამორჩეს კომპიუტერის ალგორითმებს. 2011 წლის ივნისისთვის მომხმარებლებმა აღმოაჩინეს 69 პოტენციური კანდიდატი, რომლებიც წინათ არ იყვნენ აღიარებულნი კეპლერის მისიის გუნდის მიერ. გუნდს აქვს გეგმები იმ მოყვარულთათვის ვინ ამგვარ პლანეტებს აღმოაჩენენ. სწორედ ამან მიიყვანა ისინი ახალი ნეპტურნის ზომის პლანეტის აღმოჩენამდე, რაც ორი მოყვარული ასტრონომის დამსახურებაა, ერთი არის პეტერბურგიდან ხოლო მეორე ინგლისიდან. ამის შემდეგ 100000 სხვა მოხალისე დაკავდა კვლევებით.
სქოლიო
კატეგორია:კოსმოსური ტელესკოპები კატეგორია:NASA-ს ხომალდები კატეგორია:ეგზოპლანეტების ძებნის მისია
ანდრია (ყურაშვილი)
მღვდელ-მონაზონი ანდრია (ერისკაცობაში — პაატა ყურაშვილი; დ. 3 აპრილი,1966, ბაღდათი — გ. 5 ივლისი, 1993, კამანი [სოხუმთან ახლოს]) — საქართველოს მართლლმადიდებელი ეკლესიის სასულიერო პირი, მღვდელმონოზონი. აფხაზეთის ომის მსხვერპლი.
ბიოგრაფია
პაატა ყურაშვილი, დაიბადა 1966 წლის 3 აპრილს ქ. ბაღდადში, ელგუჯა და ლამარა ყურაშვილების მრავალშვილიან ოჯახში. ის იყო ოჯახის მეოთხე შვილი და პირველი ვაჟიშვილი. 8 წლიანი სასკოლო განათლების მიღების შემდეგ გამოვიდა სკოლიდან და მუშაობა დაიწყო მავთულბადის საამქროში, პარალელურად სწავლა განაგრძო პროფტექნიკურ სასწავლებელში. 1984-1986 წლებში უნგრეთში გაიარა საბჭოთა ჯარის სამსახური. ჯარიდან დაბრუნებული ის რამდენიმე ხანში ოჯახის თანადგომის მიზნით სამუშაოდ გაემგზავრა უკრაინაში, საიდანაც ერთ წელიწადში დაბრუნდა.
საქართველოში მისი დაბრუნება ემთხვევა ეროვნული მოძრაობის აღმავლობის ხანას. პაატა ავლენს დიდ ინტერესს ქრისტიანული სარწმუნოებისადმი, ინათლება მართლმადიდებლური წესით, ხდება მისი მსოფლმხედველობის ჩამოყალიბება და ის პოულობს საკუთარ მოწოდებას. სულ მალე იღებს გადაწყვეტილებას მთელი თავისი ცხოვრება ღვთის სამსახურს მიუძღვნას. ოჯახის წინააღმდეგობის მიუხედავად, პაატა ტოვებს მშობლიურ სახლს და ადგება სასულიერო გზას. ის მკვიდრდება აჭარაში, სხალთის წმინდა ანდრია მოციქულის მონასტერში. 1992 წლის 3 აპრილს, დაბადების დღეზე, პაატა ყურაშვილი ბერად აღკვეცეს და ანდრია უწოდეს. ხოლო იმავე წლის აგვისტოში მღვდელმონაზვნად აკურთხეს და სხალთის მონასტრის წინამძღვრად დანიშნეს. აქ მამა ანდრია ხვდება არქიმანდრიტ დანიელს (შემდგომში ცხუმ-აფხაზეთის მიტროპოლიტი) და მისი სულიერი ხელმძღვანელობით განაგრძობს მოღვაწეობას. მამა ანდრია ასკეტურად ცხოვრობდა, ის მუდამ ღმერთზე ფიქრობდა, მას სურდა თავისი ბერული ღვაწლით დიდი წმიდა მამების ტოლი და ღირსი გამხდარიყო. ამასობაში აფხაზეთში საომარი მოქმედებები დაიწყო. მამა ანდრიას მოძღვარი არქიმანდრიტი დანიელი ცხუმ-აფხაზეთის მღვდელმთავრად დანიშნეს და ის სოხუმში გაემგზავრა. მამა ანდრიას უნდოდა, რომ თავის მოძღვართან ახლოს ყოფილიყო, ამიტომ მან თხოვნით მიმართა მეუფე დანიელს, რომ იგი სოხუმში გადაეყვანა. 1993 წლის თებერვალში მამა ანდრია უკვე სოხუმშია, ხოლო სულ მალე მას კამანის წმინდა იოანე ოქროპირის ტაძრის წინამძღვრობას ავალებენ.
კამანის ხოცვა-ჟლეტა
აფხაზები ვერ ახერხებდნენ პირდაპირი გზით სოხუმში შესვლას, რადგან გუმისთა საფუძვლიანად იყო გამაგრებული, ამიტომ ისინი ცდილობდნენ შემოვლითი გზით აეღოთ კამანი და მოეხდინათ ქალაქზე შტურმი. ამისათვის მათ, ეშერიდან კამანამდე 15-20 დღის განმავლობაში, გზაც კი გაიყვანეს, რათა მიუვალ ადგილებში სამხედრო ტექნიკა თავისუფლად გაეტარებინათ, მაგრამ მაშინ კამანელთა გაფრთხილების მიუხედავად, ქართულ მხარეს ამისთვის ყურადღება არ მიუქცევია. კამანი ძირითადად სვანებით დასახლებული ტერიტორია იყო. სოფლის მკვიდრმა მოსახლეობამ საკუთარი ძალებით მტრის ოთხი შემოტევა მოიგერია, ყველამ კარგად იცოდა, რომ კამანის დაცემა სოხუმის დაცემას ნიშნავდა.
მამა ანდრიას კამანში, როცა ის ეკლესიის მოძღვრად დანიშნეს მძიმე ვითარება დახვდა. უნდა ითქვას, რომ მამა ანდრიას გამოჩენას კამანში დიდი სიხარულით შეხვდა იური ანუა და მისი ოჯახი, ის ანუებმა ღვთის მიერ მოვლენილ ნუგეშად მიიღეს, მამა ანდრია დაუღალავად ასრულებდა ღვთისმსახურების წესს, ამხნევებდა მეომრებს და იმედს უსახავდა სასოწარკვეთილ ადამიანებს. მტერი არ ცხრებოდა და კამანის ასაღებად ახალი ძალებით ემზადებოდა. ქართულ მხარეს კი ცეცხლის შეწყვეტის ხელშეკრულების შესაბამისად, სამხედრო შენაერთები გაჰყავდა. სოხუმის შტაბმა ყურად არ იღო კამანელთა თხოვნა სამხედრო ძალებით დახმარების შესახებ, მხოლოდ ცრუ დაპირებით შემოიფარგლა. იმის ნაცვლად, რომ კამანი გამაგრებულიყო, იგი ქართულმა შენაერთებმა მიატოვეს.
1993 წლის 5 ივლისს მოხდა ის, რისი წარმოდგენაც მაშინ, ალბათ, არავის შეეძლო. აფხაზებმა კამანი ალყაში მოაქციეს. მდგომარეობა უკიდურესად გართულდა და მტრის 1500 კაციანი კბილებამდე შეიარაღებული ბოევიკის პირისპირ 35 კამანელი მარტო აღმოჩნდა. დახმარება კი არსაიდან იყო. უდიდესი საფრთხის მიუხედავად, მამა ანდრიამ არ მიატოვა ეკლესია და მრევლი, მან ამ ნაბიჯით მაგალითი მისცა, გაამხნევა და დაარწმუნა იური ანუა, თავის ოჯახთან ერთად კამანში დარჩენილიყო. ბოლო წუთებში მამა ანდრია საოცარ სიმშვიდეს ინარჩუნებდა და მრევლს მოუწოდებდა ღირსებითა და მორჩილებით მიეღოთ ღვთის მიერ მოვლენილი მძიმე განსაცდელი. მამა ანდრიამ ღამის 3 საათზე ეკლესიაში მყოფი მრევლი აზიარა, ხოლო დილის 5-ის ნახევარზე მტერმა სოფელი აიღო და ეკლესიის კარებს შემოუტია. მამა ანდრიას ლოცვა-კურთხევით იური ანუამ მტერს კარი გაუღო. გამხეცებულმა ბოევიკებმა იური ანუა კონდახების ცემით გაიყვანეს და წამების შემდეგ დახვრიტეს. მერე ნარკოტიკებით გაბრუებულმა ბოევიკებმა მამა ანდრიაც გაიყვანეს, ცდილობდნენ, მისთვის შეურაცხყოფა მიეყენებინათ და დაეჩოქებინათ, მამა ანდრიას კი თავი ღირსეულად და ვაჟკაცურად ეჭირა, იგი საოცარ სიმშვიდეს ინარჩუნებდა, მაშინ ერთ-ერთმა ბოევიკმა მას ჰკითხა, თუ ვისი მიწა იყო ეს, — ქართველების თუ აფხაზების, უნდოდა მორალურად გაეტეხა ახალგაზრდა მღვდელი, მაგრამ მამა ანდრიამ მშვიდი ღიმილით უპასუხა: ეს ღვთის მიწაა. სწორედ მაშინ სულიერად დამარცხებულმა მტერმა ვერ გაუძლო მღვდელ-მონაზონის სულის სიდიადეს და ვერაგულად ესროლა უკნიდან თავში. სასწაული მოხდა, ივლისის მცხუნვარე მზეში მამა ანდრიას სხეული უხრწნელი დარჩა, გვამს ჭრილობიდან სისხლი სდიოდა და ის ცოცხალივით ესვენა. ამ სასწაულმა აფხაზებზეც იმოქმედა. 19 წლის აფხაზმა ბიჭმა დაური ზუხბამ გადაწყვიტა, თავი დაენებებინა ამ უსამართლო ომისათვის, რომელმაც უცოდველი და უდანაშაულო ღვთისმსახურიც არ დაინდო. რამდენიმე დღის შემდეგ მამა ანდრიას მკველელი ნაღმზე აფეთქდა. მოვლენები ისე განვითარდა, რომ როდესაც კამანის დაცემის შემდეგ მოკლულთა გვამების გაცვლაზე დაიწყო მოლაპარაკებები და ჯერი მიდგა მამა ანდრიას ცხედარზე, აფხაზურმა მხარემ მის გადმოცემაზე უარი განაცხადა, პასუხი ასეთი იყო: მღვდელი ჩვენი მიცვალებულია, ჩვენ პატივით დავკრძალეთ იგი და რაც გასაკეთებელი იყო, ყველაფერი გავაკეთეთ.
ვენე
ვენე (Venø) — მომცრო კუნძული დანიაში, ლიმფიორდენში, იუტლანდიის ნახევარკუნძულის ჩრდილოეთით, ქალაქ სტრუერიდან 3 კმ-ით ჩრდილოეთით. კუნძულის სიგრძე 7,5 კმ-ია, სიგანე 1,5 კმ, მოსახლეობა 197 ადამიანი (2010), ფართობი კი 6,5 კმ²-ს შეადგენს. უმაღლესი წერტილი ზღვის დონიდან 27 მეტრზე მდებარეობს. კუნძული პოპულარულია დამსვენებელთა შორის, გამოირჩევა კარგი პლაჟებითა და კემპინგის შესაძლებლობით.
კუნძულზე აღმართულია ყველაზე პატარა ეკლესია მთელს დანიაში, რომელიც სავარაუდოდ 1536 წელს აიგო და ვენეს ყველაზე ძველ ნაგებობას წარმოადგენს.
სქოლიო
კატეგორია:დანიის კუნძულები
მახრჩობელები
გვარი
<font size="-1">T ) ტიპური გვარი.
სქოლიო
კატეგორია:მახრჩობელასებრნი
შობის კუნძული (კირიბატი)
შობის კუნძული, კირიტიმატი (Christmas Island) — ერთ-ერთი უდიდესი ატოლი წყნარ ოკეანეში, ლაინის კუნძულთა ჯგუფში. ეკუთვნის კირიბატის. მდებარეობს 285 კმ-ში კუნძულ ტაბუაერანიდან, 2500 კმ-ში ჰონოლულუდან, 2700 კმ-ში ტაიტიდან. ფართობი — 388,39 კმ², ლაგუნის ფართობი — 324 კმ². მაქსიმალური სიმაღლე ზღვის დონიდან — 13 მეტრი. გაშენებულია ქოქოსის პალმის პლანტაციები. ხდება მარგალიტის მოპოვება. 1777 წელს აღმოაჩინა ჯ. კუკმა.
შობის კუნძული — მსოფლიოში ყველაზე დიდი ატოლია ფართობით 321 კმ² (ხმელეთის ფართობი). კუნძულზე მსოფლიოში საზღვაო ფრინველების ერთ-ერთი ყველაზე მაღალი კონცენტრაციაა. ატოლზე ხუთი დაკეტილი ტერიტორიაა.
მეორე მსოფლიო ომის დროს კუნძული დაიკავა მოკავშირეთა ჯარმა, თვითმფრინავებისთვის აშენდა ასაფრენ-დასაშვები ზოლი. 1956—1958 წლებში კუნძულიდან 50 კმ-ში დიდი ბრიტანეთი აწარმოებდა ბირთვული იარაღის გამოცდას. ბევრი ნაგებობა დაინგრა. მაგრამ შენარჩუნებულმა ინფრასტრუქტურამ შესაძლებელი გახადა კირიტიმატი გამხდარიყო ლაინის კუნძულების ადმინისტრაციული ცენტრი.
შობის კუნძულს ჰყავს ორი წარმომადგენელი ქვეყნის პარლამენტში. აქ ასევე მდებარეობს ლაინის და ფენიქსის კუნძულების სამინისტრო. შობის კუნძული — დედამიწის პირველი დასახლებული ადგილია, რომელიც ხვდება ახალ წელს.
ფიზიკური სტრუქტურა
ატოლის ცალკეულ ბრტყელ მომცრო კუნძულებს აქვთ მარჯნული წარმოშობა, ხოლო თვითონ რიფი მიემართება წყლის ქვეშ სიღრმით 30-120 მ და ეყრდნობა ვულკანურ კლდეებს. ატოლს აქვს ძალიან დიდი ლაგუნა 16 000 ჰა ფართით, რომელიც შეერთებულია ოკეანესთან ჩრდილო-დასავლეთით. კუნძულის აღმოსავლეთ ნაწილში არსებობს რამდენიმე ასეული პატარა ლაგუნა ფართით 16 800 ჰა, რომლებსაც არა აქვთ ზღვაზე გასასვლელი. ამ ლაგუნებში წყლის სიმლაშე საკმაოდ განსხვავებულია. ლაგუნებში განლაგებულია ასობით მომცრო კუნძული. მიწის დონე დამოკიდებულია დღის პერიოდზე: მოქცევის დროს ბევრი კუნძული იფარება წყლით. ატოლზე არსებობს მტკნარი წყლის წყაროები საკმაოდ დაბალი სიმლაშით და სიღრმით 2 მეტრამდე. კუნძულის ყველაზე მაღალი წერტილი — მაღლობი დიუნების მწვერვალზე, რომელიც მდებარეობს სამხრეთ-აღმოსავლეთ ნახევარკუნძულის ჩრდილოეთ სანაპიროზე.
შობის კუნძული განლაგებულია მშრალ ეკვატორულ ზონაში. ნალექების საშუალო წლიური დონეა — 873 მმ (ამასთან ზოგჯერ 177-დან 2621 მმ-მდე). წვიმის სეზონი მარტსა და აპრილს შორის. ყველაზე ცხელი დღეებია ოქტომბერ-ნოემბერში. კუნძულზე წლის განმავლობაში ტემპერატურა ძალიან არ იცვლება, წლის საშუალო ტემპერატურაა — 24-30 °C. ქარი უპირატესად აღმოსავლეთისაა.
კუნძულის ფლორა და ფაუნა
1960 წლის დეკემბერში შობის კუნძული გამოცხადდა ფრინველთა ნაკრძალად გილბერტისა და ელისის კუნძულების კოლონიაში. სამი მომცრო კუნძული — კუკი, მოტუ-ტაბუ და მოტუ-უპუა — გამოცხადდა შეზღუდული შეხების ტერიტორიად. 1975 წლის მაისში ნაკრძალებად ხელახლა გამოცხადდა კუკის (19 ჰა); მოტუ-ტაბუს (3,5 ჰა); მოტუ-უპუას (19 ჰა); ნგაონტეტააკეს (2,7 ჰა) — კუნძულების ტერიტორიები; ჩრდილო-დასავლეთი კონცხი. შესვლა ამ ტერიტორიებზე მკაცრად აკრძალულია, შესაძლებელია მხოლოდ წერილობითი ფორმით.
კუნძულზე არსებობს ფრინველთა 37 სახეობა, რომელთაგან 20 ბუდობს კუნძულზე. კუნძულზე არსებული ტროპიკული ფრინველების სახეობების რაოდენობა ყველაზე დიდია მსოფლიოში. აქ შეიძლება შევხვდეთ ფრინველთა შემდეგ სახეობებს: Pterodroma alba, Puffinus pacificus, Puffinus nativitatis, Nesofregetta albigularis, Phaethon rubricauda, Sula dactylatra, Sula sula, დიდი ფრეგატი (Fregata minor), პატარა ფრეგატი (Fregata ariel), Sterna fuscata, Sterna lunata, Procelsterna cerulea, Anous minutus, Gygis alba. შობის კუნძულზე Sterna fuscata-ის მსოფლიოში ყველაზე დიდი პოპულაციაა. კუნძულზე ზოგჯერ გვხვდება Vini kuhlii. გადამფრენი ფრინველებიდან აქ ბუდობენ Pluvialis fulva, Numenius tahitiensis, Arenaria interpres. 1778 წლის იანვარში კუნძულზე ბუდობდა Scolopacidae-ის ერთ-ერთი სახეობა — Prosobonia cancellatus, მაგრამ მის შემდეგ იგი არავის არ უნახია.
კუნძულის ერთადერთი ძუძუმწოვარია — Rattus exulans. ამას გარდა გვხვდება მწვანე კუ (Chelonia mydas) და ცხოველთა რამდენიმე სხვა სახეობა.
ატოლის დასახლებული პუნქტები და მათი რაოდენობა
მოსახლეობის რაოდენობა 2005 წლის აღწერის თანახმად შეადგენდა 5115 ადამიანს, ხოლო 2010 წლის აღწერის თანახმად 5586 ადამიანს.
ეკონომიკა
1858 წლის ივნისში კუნძული გახდა ამერიკის შეერთებული შტატების ტერიტორია და მას შემდეგ მასზე მოიპოვებოდა ფოსფატები. 1886 წელს კუნძულზე დაირგო 18 000—20 000 ქოქოსის პალმა და მოპოვებული იქნა 50 ტონა მარგალიტი. XIX საუკუნეში კუნძულზე კიდევ დაირგო 70 000 ქოქოსის პალმა, რომელთაგან გაიხარა მხოლოდ 25 %-მა ძლიერი გვალვის გამო. 1905 წლიდან 1912 წლამდე პერიოდში კუნძული იყო დაუსახლებელი, მაგრამ შემდეგ ხელახლა აღდგა ქოქოსის პალმის პლანტაციები. დღეისათვის კუნძულზე ძირითადი ეკონომიკური მოღვაწეობაა — კოპრის წარმოება (სახელმწიფო პლანტაციას უკავია ტერიტორია ფართით 5170 ჰა). დღეისათვია კუნძულზე ასევე იწარმოება გაყინული ოკეანის თევზი. 1971 წელს ჰავაის კუნძულების უნივერსიტეტმა სცადა კუნძულის ლაგუნაში მოეყვანა კიბორჩხალები (Artemia salina), მაგრამ 1978 წელს ეს პროექტი დაივიწყეს. ახლახან განხორციელდა ზღვის წყლისაგან მარილის დამზადების პროექტი. ბოლო წლებში ვითარდება ტურიზმი.
ეკოლოგიური პრობლემები
ქოქოსის პალმის პლანტაციებმა განდევნა ადგილობრივი მცენარეული საფარი კუნძულის ტერიტორიის დაახლოებით მესამედზე. სხვადასხვა პროექტების განხორციელებისას დიდი რაოდენობით განადგურდა Messerschmidia argentea. ამის გამო დიდი რაოდენობით შემოიტანეს უცხო მცენარეები. მაგალითად, მეორე მსოფლიო ომის დროს შემოიტანეს Pluchea odorata, რომელიც ფართედ გავრცელდა ატოლზე და წარმოქმნა მრავალრიცხოვანი ტყის მცირე მასივები. ასევე შემოიტანეს Tribulus cistoides, რომელმაც დღეისათვის წარმოქმნა აქ მობინადრე ფრინველთათვის ხელსაყრელი საფარი. 1978 წელს კუნძულზე არსებობდა დაახლოებით 50 ეგზოტიკური მცენარე. ბირთვული იარაღის გამოცდის შედეგად ზოგიერთმა ფრინველმა დაკარგა გამრავლების უნარი, რაც უარყოფითად მოქმედებს ზღვის ფრინველების პოპულაციაზე.
XIX საუკუნეში კუნძულზე გამოჩნდნენ კატები, რომლებიც ასევე საფრთხეს უქმნიან ფრინველებს. კატების რაოდენობა აღწევს 2000 ერთეულამდე. შედეგად ფრინველთა 18 სახეობიდან ლაგუნის მომცრო კუნძულებზე ბუდობს 11, სადაც ჯერ კიდევ არ არიან კატები. ამ ცხოველების დაჭერის ცდებს არ მოჰყოლია მოსალოდნელი შედეგები, ამიტომ ბოლო დროს სოფლებში ხდება მახეების დაგება, ხოლო მაცხოვრებლებს აკრძალული აქვთ კატების ყოლა.
კუნძულზე არსებული Sterna fuscata-ისთვის დიდ საფრთხეს წარმოადგენენ ღორები, თუმცა ბოლო დროს მოხერხდა მათი რაოდენობის მკვეთრად შემცირება.
გახშირდა ზღვის ფრინველების ბრაკონიერული გზით მოპოვების შემთხვევები.
ტეფტელი
მინი ტეფტელი (ფრიკადელი, ხორცის ბურთულა, გუფთა) — პატარა ბურთულად დაზელილი ფარში, ხანდახან სხვა ინგრედიენტების დამატებით, მაგ - პურის ნამცეცები, წვრილად დაჭრილი ხახვი, ბრინჯი, კვერცხის ცილა, კარაქი, რაიმე სოუზი და სხვა. მზადდება ორთქლზე, შეწვით, გამოცხობით ან მოხარშვით. არსებობს ბევრი ვარიაცია გამოყენებული ხორცის და სუნელების მიხედვით. ხანდახან საქონლის ხორცის მაგივრად თევზი ან ბოსტნეული გამოიყენება. თევზის ტეფტელს თევზის ბურთულებსაც უქოდებენ. არსებობს მსოფლიოს სხვადასხვა ქვეყნის სამზარეულოში სხვადასხვა სახელით, მაგალითად შვედეთში ტეფტელის ვარიაცია (შვედური ფრიკადელი) ერთ-ერთ ეროვნულ კერძად ითვლება - ტეფტელი დასავლურ ქვეყნებში იხმარება, როგორც ნებისმიერი ხორცის ბურთულის ზოგადი სახელი. ქართულ სამზარეულოში ტეფტელის ვარიაცია ხორცის გუფთაა, რომელიც ქვეყანაში სავარაუდოდ სპარსეთის გავლენით გავრცელდა. ზოგადად აზიის ქვეყნებში გავრცელებულია გუფთის სხვადასხვა სახეობა, ევროპაში კი - ტეფტელის და ფრიკადელის, გამონაკლისია ევროპის ქვეყნები აზიური ქვეყნების დიდი გავლენით ან პირიქით.
ისტორია
ჩინეთში „ოთხი ბედნიერების ხორცის ბურთულის“ რეცეპტი შანდუნის პროვინციაში გაჩნდა ძვ. წ. III საუკუნეში. ტეფტელის მსგავსი რეცეპტები მრავლად არის რომაულ რეცეპტების წიგნებში. სპარსეთში მათ ამზადებდნენ ცხვრის ხორცის ფორთოხლის ზომის ბურთად დაზელით კვერცხის ცილის და სუნელების დამატებით. ასეთ კერძს „კუპტა“ ეწოდებოდება, ეს სიტყვა ითვლება ქართული გუფთის წინაპრად. ისტორიკოსების უმეტესობა ტეფტელის სამშობლოდ სპარსეთს მიიჩნევს. სპარსული მეთოდი შემდეგ აზიის სხვა ქვეყნებში და ევროპაში გავრცელდა, ცნობილია, რომ მსგავსი კერძი პოპულარული იყო შუა საუკუნეების ევროპაში. დღეს ხორცის ბურთულა დასავლურ ქვეყნებში იტალიასთან ასოცირდება და იტალიური სახელწოდებით არის ცნობილი.